«Ազգ»-ը գրում է. - «Անկախությունից մինչ օրս Հայաստանը այդպես էլ չի կարողանում, եւ նույնիսկ իրենց քաղաքական էլիտա համարողները չեն էլ ուզում ազատվել դրսից թելադրված այս «հովանավորությունից», ավելի հարմարավետ զգալով, երբ ցանկության դեպքում կարող են ինչ-որ մեկի բաճկոնին լաց լինել եւ նրանց երկիր հրավիրել իրենց ներքաղաքական խնդիրները լուծելու համար: Հայաստանում իշխանությունները եւ ընդդիմությունը կարծես թե ընդունել են խաղի կանոնների նման սցենարը ու քչերն են մտածում, թե ինչքանով է այն նպաստում երկրի զարգացմանը, իրական ժողովրդավարության եւ խոսքի ազատության կայացմանը»: Եվ հեղինակն իրավիճակից դուրս գալու իր տարբերակն է առաջարկում. - «Հայաստանը պետք է սովորի սեփական ուժերով իր հարցերը լուծել թե’ ներհայաստանյան եւ թե’ արտաքին քաղաքական հարաբերություններում, հասկանալով, որ երրորդ կողմը չի կարող չեզոք ու անկողմնակալ լինել, քանի որ ունի իր սեփական շահերը, որոնցից էլ ելնելով քայլեր է ձեռնարկում»: ԼՐԱՑՎԱԾ